Todistettavasti syyllinen (7. tuotantokausi)

Televisiosarjan Todistettavasti syyllinen seitsemäs tuotantokausi näytettiin Yhdysvalloissa CBS-kanavalla 27. syyskuuta 2009 – 2. toukokuuta 2010. Suomessa kausi esitettiin MTV3-kanavalla 11. toukokuuta 2010 alkaen. Seitsemäs kausi kattaa 22 jaksoa. Se jäi myös suositun rikossarjan viimeiseksi, kun laskeneet katsojaluvut eivät enää riittäneet sarjan jatkamiseen. 

Kauden jaksot 13 ja 14 näytettiin Suomessa väärässä järjestyksessä.

 Jaksot 

 # # Suomenkielinen nimi Alkuperäinen nimi Ohjaaja Käsikirjoittaja Esityspäivä  (USA) Esityspäivä  (Suomi) Katsojia(miljoonissa; USA) 135  1  Viimeinen matka  The Crossing  Alex Zakrzewski  Taylor Elmore  27. syyskuuta 2009  11. toukokuuta 2010  9.19Atlantin ylitys elokuisella risteilyllä vuonna 1966 koitui erään nuoren naisen kohtaloksi, kun hän katosi laivalta. Vuosikymmeniä uskottiin, että hän oli hypännyt yli laidan. Kun naisen jäännökset löytyvät lähes 40 vuotta myöhemmin laivan sinetöidystä konehuoneesta, on etsivillä syytä epäillä, että kyseessä olikin murha. Oikeudenkäynti Lillyn veteen kiilannutta tappajaa vastaan alkaa. 136  2  Kadonnut skeittaaja  Hood Rats  Chris Fisher  Elwood Reid  4. lokakuuta 2009  18. toukokuuta 2010  10.05Etsivät ottavat selkoa siitä, mitä tapahtui vuonna 1995 kotoa karanneelle teinipojalle, joka tunnettiin huomattavista skeittitaidoistaan. Poika kuoli muutama kuukausi karkuteille lähdön jälkeen oudoissa olosuhteissa, ja nyt hänen veljensä auttaa tunnistamaan ruumiin. Vihjeet johtavat rikkinäisen perhetaustan pariin. Scottyn isä on huolissaan vaimostaan, joten Scotty lupaa pitää äitiään silmällä. 137  3  Oikeutta etsimässä  Jurisprudence  Holly Dale  Christopher Silber  11. lokakuuta 2009  25. toukokuuta 2010  7.87Scotty lupautui teini-ikäisen Alex-pojan oikeudenkäyntiin todistajaksi toukokuussa 2004, mutta saapui paikalle myöhässä. Tuomionluvun jälkeen poika lähetettiin nuorten rangaistuslaitokseen, jossa hän kuoli. Uusien todisteiden mukaan kuolema ei kuitenkaan ollut onnettomuus. Järjestelmän mädännäisyys valkenee etsiville vähitellen. Tuntemattomasta numerosta peräisin olevat kuvat ahdistavat Lillyä. 138  4  Sielunhoitoa  Soul  John F. Showalter  Ryan Farley  25. lokakuuta 2009  1. kesäkuuta 2010  9.30Tällä kertaa etsivät paneutuvat vuonna 1970 murhatun lupaavan muusikon tapaukseen. 20-vuotias uhri oli mukana luomassa suosittua Philadelphian soul-soundia. Yksi epäillyistä on uhrin isä, joka hartaana uskovaisena paheksui poikansa elämäntapaa. Lilly saa yllättävän vierailijan työpaikalleen. 139  5  Ilmojen halki  WASP  Chris Fisher  Denise Thé  1. marraskuuta 2009  8. kesäkuuta 2010  9.02Tekojärvestä nostetaan vanha lentokoneen romu, jonka sisältä löytyy vuonna 1944 kadonneen naispilotin jäännökset. Uhri kuului WASP-ohjelmaan, jossa siviilinaisten ryhmä avusti hävittäjäkoneillaan Yhdysvaltain ilmavoimia toisessa maailmansodassa. Etsivät pohtivat, mitä naiselle tapahtui ja oliko kyseessä pelkän lento-onnettomuuden sijaan rikos. 140  6  Kilparatsastajan kuolema  Dead Heat  Nathan Hope  Adam Glass  8. marraskuuta 2009  15. kesäkuuta 2010  8.17Hevosten joukkohaudasta löydetään vuonna 1986 kadonneen 45-vuotiaan jockeyn jäännökset. Meksikolaissyntyisen uhrin menestyksen vuodet laukkakilpailuissa olivat jo takana päin. Hän katosi vain muutama tunti sen jälkeen, kun oli hävinnyt viimeisen kisansa. 141  7  Rivien välistä  Read Between the Lines  Kevin Bray  Erica L. Anderson  15. marraskuuta 2009  22. kesäkuuta 2010  9.59Tiimi ottaa tutkintaan 14-vuotiaan tytön murhan vuodelta 1991. Tyttö oli kuukausia ennen kuolemaansa päätynyt siskonsa kanssa uusille sijaisvanhemmille. Hän oli lupaava räppäri ja olisi voinut menestyä paikallisessa hip hop -yhteisössä. Vihje jutun avaamiseen tulee vankilasta. Lilly viettää vuosipäivää rakkaansa kanssa. 142  8  Chinatown  Chinatown  David Von Ancken  Alicia Kirk  22. marraskuuta 2009  29. kesäkuuta 2010  9.55Etsivä Stillmanin tutkima vanha tapaus vuodelta 1983 tulee uudelleen ajankohtaiseksi, kun teini-ikäisen poikansa murhasta vaiennut äiti avaa nyt suunsa. Hän ei uskaltanut aikoinaan puhua ja edistää tutkimuksia, mutta nyt miehensä kuoltua hän rohkenee avautua epäilyistään: pojan murhaan liittynee toinenkin ruumis. Etsiville selviää, että pojan tyttöystävä oli kuollut harhaluotiin kiinalaisjengin tulituksessa festivaaleilla muutama kuukausi aiemmin. 143  9  Lavastusta  Forensics  Holly Dale  Jerome Schwartz  6. joulukuuta 2009  6. heinäkuuta 2010  9.64Etsivät alkavat tutkia teini-ikäisen lukion väittelijän kuolemaa vuodelta 1999. Pojan epäiltiin riistäneen oman henkensä, koska hän oli hävinnyt viimeisen väittelykisansa. Uhri oli päässyt stipendillä huippuyliopistoon. Lavastusta aletaan epäillä, kun pojan tavaroista löytyy uhkaava viesti. Etsivä Veran terveystarkastuksen tulos ei ole imartelevaa kuultavaa. 144  10  Jäätävää  Iced  Peter Medak  Taylor Elmore  13. joulukuuta 2009  13. heinäkuuta 2010  10.30Etsivät paneutuvat tällä kertaa vuonna 1980 tapahtuneeseen murhaan. Nousujohteessa ollut jääkiekkoilija surmattiin joukkueensa kentälle samana iltana, kun Yhdysvaltain jääkiekkojoukkue voitti Neuvostoliiton vuoden 1980 talviolympialaisissa. Tapahtumasarja alkaa selvitä, kun Lilly kollegoineen pääsee jäljille siitä, kenen jääkiekkomailaa käytettiin murha-aseena. 145  11  Sovelias sotilas  The Good Soldier  Gwyneth Horder-Payton  Christopher Silber  10. tammikuuta 2010  20. heinäkuuta 2010  10.38Armeijan värvääjä Mike Donley murhattiin vaarallisella asuinalueella vuonna 2005, vain kaksi päivää ennen hänen suunniteltua komennustaan Irakiin. Uhrin epäiltiin sekaantuneen panttilainaamon ryöstöön kuoliniltanaan, mutta nyt kotimaahan palannut sotilas antaa hänelle alibin. Etsivät alkavat penkoa murhaan johtaneita olosuhteita ja selvittää miten ryöstö liittyi asiaan. Lilly kohtaa uudet säännöt yksityiselämässään. 146  12  Karkuteillä  The Runaway Bunny  John Finn  Elwood Reid  17. tammikuuta 2010  27. heinäkuuta 2010  10.62Kovanaamaisena ammattilaisena tunnettu yksityisetsivä pääsi hengestään vuonna 1974, saatuaan selville ikäviä juttuja asiakkaistaan. Nyt miehen jäännökset löytyvät puretun toimistorakennuksen sementistä. Kun Lilly kollegoineen avaa tapauksen uudestaan, heille selviää, että etsivä tiesi liikaa. Kyse ei ollut vain karkulaisteinin palauttamisesta kotiin. 147  13  Kannanottoja  Bombers  Janice Cooke-Leonard  Gina Gionfriddo  14. helmikuuta 2010  10. elokuuta 2010  8.73Tiimi tutkii nuoren graffititaiteilijan surmaa, joka tapahtui lokakuussa 1982. Poika oli tukehdutettu spraymaalilla. Maalauksilla tunteitaan ilmaissut taiteilija saattoi mennä liian pitkälle kannanotoissaan. Katin ex-poikaystävä ilmestyy yllättäen maisemiin ja vaatii tapaamisoikeutta tyttäreensä. Scotty jatkaa äitiinsä kohdistuneen hyökkäyksen selvittämistä. Lillyllä on ongelmia arkkivihollisensa Moen kanssa. 148  14  Surma sirkuksessa  Metamorphosis  Chris Fisher  Adam Glass & Danny Pino  21. helmikuuta 2010  3. elokuuta 2010  8.81Etsivät alkavat setviä nuoren sirkusesiintyjän kuolemantapausta vuodelta 1971. Tytön kuolemaa kesken esityksen pidettiin tapaturmana, mutta talousvaikeuksissa kärvistellyt sirkus saattoi yrittää peitellä työntekijänsä todellista kohtaloa. Samaan aikaan Lilly joutuu epäilyksen alaiseksi, kun Moe löytyy baarin ulkopuolelta ammuttuna autoonsa. 149  15  Kahdet häät  Two Weddings  Nathan Hope  Meredith Stiehm  28. helmikuuta 2010  17. elokuuta 2010  9.83Pariskunta erosi päivää ennen häitä vuonna 2008 ja muutamaa tuntia myöhemmin sulhanen löydettiin kuolleena. Etsivät alkavat tutkia juttua, kun heidän oma työtoverinsa aikoo naida miehen entisen morsiamen, joka aiemmin oli murhan pääepäilty. Tiimi lähtee siis morsiamen uusiin häihin varmistaakseen, ettei heidän kollegansa ole viemässä vihille murhaajaa. 150  16  Painin pyörteissä  One Fall  Don Thorin, Jr.  Ryan Farley  14. maaliskuuta 2010  24. elokuuta 2010  10.22Showpainissa ansioitunut satamatyöläinen ammuttiin hengiltä vuonna 1986. Häntä jäi kaipaamaan poika, joka lapsuudessaan ihaili isäänsä pyyteettömästi. Tapaus otetaan nyt uudestaan työn alle. Samaan aikaan Scotty tutkii itsekseen johtolankaa miehestä, joka pahoinpiteli ja raiskasi hänen äitinsä. 151  17  Kipinöintiä  Flashover  Jeannot Szwarc  Greg Plageman  21. maaliskuuta 2010  31. elokuuta 2010  9.43Etsivä Vera on tutkinut salaa viime aikoina vuonna 2006 tapahtunutta tuhopolttoa, jossa kaksi lasta sai surmansa. Muut tajuavat Veran saavuttaneen viimein pohjakosketuksen, kun hän katoaa, ja alkavat itse tonkia juttua saadakseen vihjeitä hänen olinpaikastaan. Vera kokee olevansa syyllinen väärään tuomioon, kun lastensa murhasta tuomittu isä tapetaan vankilassa 3,5 vuotta myöhemmin. 152  18  Sarjamurhaajan kintereillä, I  The Last Drive-In, Part 1  Chris Fisher  Elwood Reid  28. maaliskuuta 2010  7. syyskuuta 2010  10.32Tuplajakson ensimmäisessä osassa ballistiikka yhdistää tuoreen henkirikoksen 27 vuotta sitten viimeksi aktiivisena olleeseen sarjamurhaajaan. Etsiville valkenee, että kaikissa tapauksissa toistuu sama kaava, eli luoti on poistettu ruumiista. Lilly saa partnerikseen kovapintaisen FBI-agentin Diane Yatesin, jolla on yhteys Stillmaniin. Yhteistyö ei ala lupaavasti. 153  19  Sarjamurhaajan kintereillä, II  Bullet, Part 2  John F. Showalter  Christopher Silber  4. huhtikuuta 2010  14. syyskuuta 2010  10.10Tuplajakson jälkimmäisessä osassa tiimi pääsee sarjamurhaajan kintereille. Kylmäverinen tappaja ehtii kuitenkin kylvää lisää ruumiita ympärilleen. Etsivät työskentelevät FBI:n kanssa saadakseen murhaajan kiinni ja suojellakseen tämän mahdollisia seuraavia uhreja. Agentti Yatesilla on henkilökohtaisia motiiveja murhaajan kiinni saamiseen. 154  20  Vapaa rakkaus  Free Love  Jeffrey Hunt  Elwood Reid & Denise Thé  11. huhtikuuta 2010  21. syyskuuta 2010  9.86Vietnamista lomalle tullut amerikkalaissotilas sai surmansa vuonna 1969 legendaarisella Woodstock-festivaalilla. Tutkinnan aikana Lilly ja FBI-agentti Ryan Cavanaugh löytävät vetovoiman toisiaan kohtaan. Vieroituksesta työn pariin palannut Vera perehtyy entisen tyttöystävänsä kotiin tehtyyn murtoon, kun naiselle tärkeitä koruja varastettiin. 155  21  Kuin paratiisissa  Almost Paradise  Alex Zakrzewski  Christopher Silber & Adam Glass  2. toukokuuta 2010  28. syyskuuta 2010  10.02Juuri päättäjäistanssien kuningattareksi kruunattu 17-vuotias Felicia Grant kuoli yliajon uhrina vuonna 1989. Kuvankauniin Felician ympärillä riitti niin sinnikkäitä ihailijoita kuin kateellisia koulutovereitakin. Tapaukseen liittyviä valokuvia tulee esille, joten se avataan uudestaan. Lillyä odottaa yllätys yksityiselämän saralla, ja Scotty astuu askeleen lähemmäs kostoa. 156  22  Särkynyt  Shattered  Jeannot Szwarc  Greg Plageman & Elwood Reid  2. toukokuuta 2010  5. lokakuuta 2010  10.02Sarjan päätösjaksossa Lilly lyöttäytyy yhteen Scottyn kanssa etsien kadonnutta sisartaan. Käy ilmi, että Christina siepattiin väkivalloin motellihuoneesta, ja tyhjä lääkepurkki saa Lillyn aavistamaan pahaa. Toimistolla Jeffries paneutuu uudelleen nuoren tytön murhaan, joka tapahtui vuonna 1993. Etsivä tahtoo pitää lupauksensa tappajan löytymisestä ja tuoda lohtua tytön kauan kärsineelle äidille.

Luokka:Tuotantokaudet